
Nr. 1-09/2
Par Iekšējās kārtības noteikumu ievērošanas nodrošināšanu
Lai īstenotu netraucētu un pilnvērtīgu pamatizglītības programmu apguvi Tukuma Vakara un neklātienes vidusskolā (turpmāk – Skola) un nodrošinātu Skolas Iekšējās kārtības noteikumu 24.punkta un 26.punkta ievērošanu, pamatojoties uz Izglītības likuma 54.panta* otro, ceturto un piekto punktu un Vispārējās izglītības likuma 11.panta otrās daļas pirmo punktu, 7., 8. un 9.klasēs noteikt, ka, ierodoties uz mācību stundu, izglītojamie izslēdz savu mobilo telefonu skaņas signālus un novieto tos uz mācību stundas norises laiku skolotāja norādītajā vietā.

* Izglītības likuma 54.pants. Izglītojamā pienākumi 
Izglītojamā pienākumi ir šādi: 

1) apgūt pamatizglītības programmu; 

2) ievērot izglītības iestādes nolikumu vai satversmi un iekšējās kārtības noteikumus un ar savu rīcību nediskreditēt izglītības iestādi; 

3) ar cieņu izturēties pret Latvijas valsti, tās Satversmi, vēsturi, sabiedrību, valsts simboliem un latviešu valodu; 

4) ievērot pedagogu, izglītojamo un citu personu tiesības un intereses; 

5) nepieļaut emocionālu un fizisku vardarbību; 
6) neapdraudēt savu un citu personu veselību, drošību un dzīvību; 

7) būt pieklājīgam izglītības iestādē un ārpus tās; 

8) atrasties izglītības iestādē iekšējās kārtības noteikumiem atbilstošā apģērbā; 

9) piedalīties izglītības iestādes vides uzkopšanā un sakārtošanā.

(04.03.2010. likuma redakcijā, kas stājas spēkā 26.03.2010.)

